Bashkirian Airlines
D Bashkirian Airlines (churz: Bal) isch e russischi Fluggsellschaft gsi mit Sitz z Ufa.

D Gschicht 
Ursprünglech isch d Bashkirian Airlines als Schwöschtergsellschft vo der Aeroflot gründet worde. D Fluggsellschaft het Inlandsflüg zwüsche Moskau. Nadym, Nischnewartowsk, Nowy Urengoi, Sankt Petersburg, Surgut u Ufa düre gfüehrt. Internationali Ziil sy Baku, Duschanbe, Hurghada, Istambul u Jerewan gsi. Im Jahr 2006 het di russischi Flugsicherheitsbehörte FTOA der Airline d Fluglizänz entzoge u het se ersch nach ere Sicherheitsüberholig a de Maschinene wider här gstellt. Im Mai 2007 het Bashkirian Airlines du Insolvänz agmäldet u der Flugbetriib ygstellt. Vor em Konkurs het Bashkirian Airlines 1513 Mittarbeiter gha.

D Flotte 
Zletscht het d Bashkirian Airlines mit der folgende Flotte opperiert:

 2 Tupolew Tu-154M (dervo isch eis Flugzüüg verleast gsi)

Wyter sy zäh Flugzüüg stillgleit gsi:

 1 Antonow An-24RV
 3 Antonow An-24V
 4 Tupolew Tu-134A
 2 Tupolew Tu-154B

Zwüschefäll 

 Flugkatastrophe vo Überlinge

Quelle 

Ehemaligi Fluggsellschaft z Russland
Ehemooligs Undernääme
Unternähme (Russland)
Transportunternähme